《红蔷薇（一作庄南杰诗）》
唐代·佚名

九天碎霞明泽国，造化工夫潜剪刻。浅碧眉长约细枝，

深红刺短钩春色。晴日当楼晓香歇，锦带盘空欲成结。

谢豹声催麦陇秋，春风吹落猩猩血。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。